ddrg/super_eurlex huggingface dataset:
A.

keďže návrh opravného rozpočtu č. 4/2012 k všeobecnému rozpočtu na rok 2012 sleduje tri ciele, a to vytvorenie štyroch rozpočtových riadkov v záujme prerozdelenia maximálne 10 % finančných prostriedkov Európskeho fondu regionálneho rozvoja (EFRR) a Kohézneho fondu na obdobie 2007 – 2013 do nástrojov s rozdelením rizika, revízia prognózy vlastných zdrojov a jej zohľadnenie v rozpočte, čo povedie k zmene v rozdelení príspevkov členských štátov do vlastných zdrojov rozpočtu Únie, a nahradenie pomlčky uvedenej v platobných rozpočtových prostriedkoch rozpočtového riadka 16 03 05 01 – Prípravná akcia – EuroGlobe označením p. m., aby bolo možné uskutočniť presun;
9.

je však naďalej skeptický, pokiaľ ide o to, či je navrhnutá úroveň platobných rozpočtových prostriedkov na rok 2013 primeraná na pokrytie skutočných potrieb na budúci rok, najmä v okruhoch 1b a 2; bude pozorne monitorovať situáciu v oblasti platieb počas roka 2012, pričom bude klásť osobitný dôraz na všetky navrhované prevody a prerozdelenia; upozorňuje tiež, že nedostatočná úroveň platieb na rok 2012 by v spojení s úrovňou navrhnutou Komisiou na rok 2013 nemusela postačovať na uspokojenie nárokov uplatnených voči Komisii, a mohla by teda viesť k miliardám zrušených viazaných rozpočtových prostriedkov len v rámci politiky súdržnosti; zdôrazňuje, že podľa súčasného návrhu by celková úroveň platieb za obdobie 2007 – 2013 predstavovala 859,4 miliardy EUR, t. j. približne o 66 miliárd EUR menej ako bolo dohodnuté v stropoch pre VFR; žiada Komisiu, aby vzhľadom na nedávnu žiadosť o presun (DEC 9/2012) predložila v súvislosti s opravným rozpočtom na rok 2012 presné informácie o výsledkoch súčasného vykonávania programov Plánu hospodárskej obnovy Európy;
4.

poznamenáva, že dánske orgány uviedli vo svojom hodnotení, že iba 550 z 981 prepustených pracovníkov by sa rozhodlo zúčastniť na opatreniach, zatiaľ čo ostatní by sa buď rozhodli odísť do dôchodku, alebo by si sami našli nové zamestnanie; vyzýva dánske orgány, aby využili plný potenciál podpory z EGF;
7.

vyjadruje však poľutovanie nad skutočnosťou, že pokiaľ ide o revíziu v záväzkoch, Rada sa rozhodla nezohľadniť politický význam prijatia návrhu Komisie ako takého a rozhodla sa namiesto toho pre kompenzáciu požadovaných rozpočtových prostriedkov; má za to, že uvedená pozícia je v rozpore s duchom jednomyseľného rozhodnutia prijatého pri podpise Zmluvy o pristúpení, ako aj MID zo 17. mája 2006; zdôrazňuje, že takéto rozhodnutie vysiela zlý politický signál nielen Chorvátsku, ale aj ostatným kandidátskym krajinám; zdôrazňuje, že uvedené rozhodnutie je prijaté len preto, že sa týka posledných šiestich mesiacov súčasného VFR (2007 – 2013); upozorňuje, že by nemalo byť precedensom pre budúce rozšírenia, ku ktorým by mohlo dôjsť počas budúceho VFR (2014 – 2020);
4.

zdôrazňuje skutočnosť, že zatvorenie spoločnosti Austria Tabak, niekdajšieho druhého najväčšieho zamestnávateľa v okrese Bruck an der Leitha, s ktorou spolupracovali mnohé malé podniky, dostalo tento okres do ťažkej situácie; konštatuje, že v septembri 2011 klesol počet voľných miest skoro o polovicu (– 47 %) v porovnaní s rovnakým mesiacom predošlého roku, zatiaľ čo v Dolnom Rakúsku a na vnútroštátnej úrovni bol tento pokles omnoho nižší (– 4 % v prvom prípade a – 7 % v druhom prípade); ďalej poukazuje na štatistické údaje, ktoré uvádzajú, že od roku 2006 do 2010 mal tento región najvyššiu mieru nezamestnanosti spomedzi siedmych regiónov NUTS III v Dolnom Rakúsku (4), a z toho dôvodu nie je presun do iných oblastí pre prepustených zamestnancov jednoduchý, a na skutočnosť, že mnohí z nich mali relatívne zle platenú prácu, čo ešte viac sťažuje ich nový začiatok;
9.

berie na vedomie, že koordinovaný balík personalizovaných služieb, ktoré sa majú spolufinancovať, zahŕňa opatrenia na podporu opätovného zamestnania 856 pracovníkov, prostredníctvom kariérneho poradenstva a hodnotenia kvalifikácie, pomoci pri preradení na iné miesto a hľadaní zamestnania, odbornej prípravy a zvyšovania kvalifikácie, postgraduálneho vzdelávania, podpory podnikania a príspevku na založenie nového podniku, príspevkov na novoprijatých zamestnancov, odborného vedenia po opätovnom začlenení do práce, príspevku na hľadanie zamestnania, príspevkov na osobitné výdavky, ako je príspevok pre pracovníkov, ktorí sa starajú o závislé osoby, príspevkov na výdavky vyplývajúce z dochádzania a príspevkov na výdavky spojené so zmenou bydliska pracovníkov pri nástupe do nového zamestnania;
3.

zdôrazňuje skutočnosť, že finančné dosahy európskych volieb a výmeny poslancov a ich asistentov počas prechodu medzi legislatívnymi obdobiami sú mimoriadnej povahy, a uznáva úsilie, ktoré sa už vynaložilo na začlenenie týchto jednorazových nákladov do rozpočtu; vyjadruje poľutovanie nad tým, že tieto dodatočné náklady musia byť začlenené do jediného rozpočtového roka, a žiada generálneho tajomníka, aby našiel spôsob, ako zaistiť, aby sa tieto náklady v budúcnosti rozložili na celé volebné obdobie Európskeho parlamentu; domnieva sa však, že treba vynaložiť väčšie úsilie na zavádzanie ďalších zmien, úspor a štrukturálnych reforiem vrátane využitia možností nariadenia o rozpočtových pravidlách so zámerom udržať zvýšenie rozpočtu bližšie k miere inflácie;
17.

pripomína osobitnú povahu rozpočtu EÚ, ktorý predstavuje len 1 % HDP EÚ a je investičným rozpočtom so silným pákovým efektom; zdôrazňuje, že 94 % jeho prostriedkov sa vracia členským štátom a európskym občanom prostredníctvom politík a programov EÚ, a preto by sa nemal vnímať ako dodatočná záťaž, ale ako nástroj na posilnenie investícií, rastu a pracovných miest v Európe; zdôrazňuje, že bez príspevku z rozpočtu EÚ by verejné investície v regiónoch a členských štátoch boli na minimálnej úrovni alebo úplne nemožné; domnieva sa, že každé zníženie rozpočtu EÚ by nevyhnutne viedlo k zvýšeniu nerovnováh a k brzdeniu rastu a konkurenčnej sily celého hospodárstva Únie, ako aj jeho súdržnosti, a ohrozilo by zásadu solidarity ako hlavnú hodnotu EÚ; zastáva názor, že požiadavka „viac Európy“ nemá zmysel, keď ju sprevádzajú návrhy na drastické obmedzovanie finančných prostriedkov EÚ;
10.

pripomína rozhodnutie prijaté v pléne vyzývajúce Radu, aby do júna 2013 predložila plán týkajúci sa viacerých sídiel EP, a očakáva, že oba príslušné výbory, generálny tajomník i Predsedníctvo poskytnú poslancom aktualizované údaje a informácie o finančnom a environmentálnom dosahu dohody vzťahujúcej sa na zachovanie viacerých sídiel; navrhuje, aby vlastné útvary EP pre posudzovanie vplyvu preskúmali túto otázku, a to aj s ohľadom na dosah prítomnosti EP, resp. jeho čiastočnej prítomnosti na príslušné spoločenstvá a regióny, a predložili hodnotenie do júna 2013, aby bolo možné zohľadniť ich závery v súvislosti s budúcim VFR;
14.

pripomína, že podpora z EGF by sa mala v prvom rade vyčleniť na hľadanie zamestnania, ako aj na programy odbornej prípravy, a nie na účely priameho prispievania na finančné príspevky; konštatuje, že takéto príspevky by v prípade začlenenia do balíka mala mať doplnkový charakter a v žiadnom prípade by nemali nahrádzať príspevky, ktoré patria do kompetencií členských štátov alebo spoločností na základe vnútroštátneho práva alebo kolektívnych dohôd; v tejto súvislosti zdôrazňuje, že v novom nariadení o EGF na roky 2014 – 2020 sa zavedie strop finančných príspevkov, ktoré nebudú tvoriť viac než 35 % nákladov tohto balíka, a že neprimeraná miera príspevkov sa nebude v novom nariadení opakovať;
9.

pripomína, že podpora z EGF by sa mala v prvom rade vyčleniť na hľadanie zamestnania, ako aj na programy odbornej prípravy, a nie na účely priameho prispievania na finančné príspevky; konštatuje, že v prípade, že bude zahrnutá v balíku, mali by príspevky mať doplnkový charakter a nikdy by nemali nahrádzať príspevky, za ktoré sú zodpovedné členské štáty alebo spoločnosti na základe vnútroštátneho práva alebo kolektívnych zmlúv; v tejto súvislosti zdôrazňuje, že nové nariadenie o EGF na roky 2014 – 2020 obmedzí začlenenie finančných príspevkov do balíka na maximálne 35 % nákladov na opatrenia a že sa teda neprimeraná miera príspevkov podľa nového nariadenia nebude opakovať;
5.

súhlasí so znížením o 14,8 milióna EUR, ktoré zaviedla Rada, a to iba preto, že táto suma by dopĺňala pôvodnú sumu vo výške 11,2 miliardy z návrhu opravného rozpočtu č. 2/2013; zdôrazňuje v tejto súvislosti, že zachováva svoju pozíciu, pokiaľ ide o zásadu, že financovanie osobitných nástrojov, ako je Fond solidarity EÚ, by malo byť kryté novými rozpočtovými prostriedkami na strane viazaných aj platobných rozpočtových prostriedkov, ktoré idú nad rámec stropov VFR;
4.

aj keď uznáva závažnú záťaž, ktorú to bude predstavovať pre národné rozpočty, podčiarkuje, že táto technická zmena na strane príjmov by nemala byť na úkor financovania oprávnených platobných potrieb v plnom rozsahu, ktoré už Komisia identifikovala v návrhu opravných rozpočtov č. 8 a 9/2013; pripomína Rade svoju pozíciu založenú na umelom zostavovaní rozpočtu v nedostatočnej výške v predchádzajúcich rokoch a v tomto smere zdôrazňuje, že akumulácia ročných rozpočtov za roky 2007 – 2013 je o 60 miliárd EUR nižšia ako dohodnutý celkový platobný strop na roky 2007 – 2013 v rámci viacročného finančného rámca, pričom akumulovaná rezerva vo výške 12 miliárd EUR za roky 2007 – 2013 bola de facto vrátená členským štátom, a to znížením ich akumulovaných príspevkov HND o túto sumu;
104.

keďže ani začiatok ani tempo presunu zamestnancov nemôžu byť stanovené s primeraným stupňom presnosti v čase ročného rozpočtového postupu na rok 2014, rozhodol sa pridať 0,7 milióna EUR do rozpočtového riadku pre platy Európskeho parlamentu a zároveň vyčleniť primeraný objem rozpočtových prostriedkov z rozpočtového riadku na platy výboru do rezervy, kým nebude jasný ďalší vývoj v oblasti presunu zamestnancov; je si vedomý, že podľa potreby by mohli byť rozpočtové prostriedky až do výšky 3,3 miliónov EUR napokon presunuté z riadku pre rezervu na nepredvídané výdavky do riadku pre platy, a to na základe rozhodnutia príslušného výboru Európskeho parlamentu; očakáva, že dva poradné výbory znížia primeraný podiel rozpočtových prostriedkov vo svojich rozpočtoch so zreteľom na vývoj, pokiaľ ide o presun zamestnancov a uzavretie príslušnej politickej dohody s Európskym parlamentom;
9.

pripomína, že prostriedky z EGF by sa v budúcnosti mali prednostne vyčleňovať na odbornú prípravu a hľadanie zamestnania, ako aj na programy profesijnej orientácie; poznamenáva, že tieto finančné príspevky by mali mať vždy len doplnkový charakter k príspevkom pre prepustených pracovníkov poskytovaným na základe vnútroštátnych predpisov alebo kolektívnych zmlúv a mali by sa poskytovať súbežne s týmito príspevkami; v tejto súvislosti pripomína záver Dvora audítorov v osobitnej správe č. 7/2013 o EGF, že „jedna tretina finančných prostriedkov EGF kompenzuje vnútroštátne systémy na podporu príjmov pracovníkov a neprináša žiadnu pridanú hodnotu EÚ“ a odporúčanie, že takéto opatrenia by sa v budúcnosti mali obmedziť;
6.

sumu 11,2 miliardy EUR považuje len za nevyhnutné minimum na pokrytie skutočných potrieb do konca roku 2013; vyzýva všetky tri inštitúcie, aby našli konkrétne a záväzné riešenie pre prípad, ak by sa prostriedky navrhované v dvoch tranžiach návrhu opravného rozpočtu č. 2/2013 ukázali ako nedostatočné a nezabránili by presunu niektorých platieb do budúceho VFR;
5.

so znepokojením konštatuje, že do roku 2013 bolo prenesených 3 200 000 EUR (22 % rozpočtu) a že suma prenesených viazaných rozpočtových prostriedkov je vysoká v prípade hlavy II (36 %) i hlavy III (33 %); uznáva, že v prípade hlavy II bolo príčinou najmä predĺženie ročných zmlúv na IT uzavretých podľa plánu v štvrtom štvrťroku 2012; uznáva, že v prípade hlavy III to bolo spôsobené viacročným charakterom veľkých projektov a oneskorením pri zadávaní špecifických kontraktov;
4.

so znepokojením vníma skutočnosť, že boli prenesené už zaviazané rozpočtové prostriedky vo výške 3 200 000 EUR, čo predstavuje 65,13 % celkových zaviazaných rozpočtových prostriedkov za obdobie finančnej nezávislosti; pripomína úradu, že vysoká miera prenesených rozpočtových prostriedkov je v rozpore so zásadou ročnej platnosti rozpočtu; vyzýva preto úrad, aby zlepšil výkonnosť v tomto ohľade; uznáva však, že prenosy sa väčšinou týkajú doposiaľ neprijatých faktúr alebo faktúr, ktoré boli uhradené na konci roku, ako aj doposiaľ nepreplatených nákladov na expertov; uznáva aj to, že približne 800 000 EUR sa týka renovačných prác v priestoroch úradu vykonaných v roku 2012, ktoré budú uhradené po konečnom schválení;
229.

oceňuje prácu osobitnej skupiny pre Grécko; konštatuje, že zo 181 prioritných projektov, ktoré určila skupina, sú ohrozené tieto projekty v hodnote 415,7 milióna EUR: — nový prístav Igoumenitsa, fáza C so schváleným objemom 81,25 milióna EUR, — prímestský vlakový úsek Pireus-3 Gefyres so spolufinancovaným rozpočtom 70 miliónov EUR, — výstavba móla v prístave Symi so schváleným objemom 4,1 milióna EUR, — národný registračný úrad so schváleným rozpočtom 41,9 milióna EUR, — kataster so spolufinancovaným rozpočtom 130 miliónov EUR, — elektronický lístok (e-ticket) so schváleným rozpočtom 34,76 milióna EUR, — ozdravenie jazera Karla so schváleným rozpočtom 41 miliónov EUR, — modernizácia prístupovej cesty na skládku 2. zemepisnej jednotky prefektúry Aitolo Akarnania so schváleným objemom 11,4 milióna EUR, — modernizácia – rozšírenie provinčnej cesty Velo – Stimagka – Koutsi – Nemea so schváleným objemom 7,1 milióna EUR, — výmena hlavného vodovodného potrubia v Zakynthose so schváleným objemom 9,6 milióna EUR; žiada Komisiu, aby podrobne informovala Parlament o problémoch, s ktorými sa tieto projekty stretávajú;
7.

opätovne zdôrazňuje, že spoločný podnik by mal bezodkladne zvýšiť kvalitu týchto kontrol ex ante a ex post; vyzýva na informovanie orgánu udeľujúceho absolutórium o výsledkoch kontrol ex post; konštatuje navyše, že spoločný podnik je zapojený do prebiehajúceho procesu zameraného na vyriešenie týchto otázok spolu s Dvorom audítorov a v budúcich rokoch očakáva pozitívny výsledok;
28.

vyjadruje poľutovanie nad oneskorením pri vykonávaní kontroly ex post týkajúcej sa výdavkov spojených s údržbou zariadení infraštruktúry a IT aplikácií; berie na vedomie, že bol zavedený akčný plán na nápravu výsledkov kontroly ex post týkajúcej sa nákladov na upratovanie a údržbu;
16.

domnieva sa, že najmä finančné záujmy by sa mali riešiť veľmi obozretne a že by bolo potrebné žiadať od odborníkov vyhlásenie o tom, či ich záujmy boli alebo neboli odmenené; domnieva sa, že v prípade odmeňovania by sa mala výška odmeny zverejniť; zastáva názor, že úrad by nemal akceptovať súčasnú prax, keď sa záujmy odborníkov označujú anonymnými výrazmi, napríklad „súkromná spoločnosť“;
1.

so znepokojením konštatuje, že úrad preniesol sumu 1 200 000 EUR vyčlenenú na zmeny jeho priestorov v súvislosti so zriadením Európskeho centra boja proti počítačovej kriminalite; poznamenáva, že napriek tomu, že úrad sa dohodol na zmenách s hosťujúcim štátom v júli 2012, zmluva o potrebných prácach bola podpísaná až v apríli 2013; okrem toho konštatuje, že úrad preniesol sumu 100 000 EUR súvisiacu so zavedením nového systému pre ľudské zdroje; vyjadruje obavu, že ani jeden z týchto dvoch prenosov nebol v súlade s právnymi záväzkami prijatými na konci roka, a teda boli oba nesprávne; vyzýva úrad, aby podnikol kroky na zabránenie podobným situáciám v budúcnosti a aby o tom podal správu v rámci následných opatrení k absolutóriu za rok 2012;
16.

zdôrazňuje, že je potrebná čo najväčšia predvídateľnosť na zabezpečenie toho, aby bolo premiestnenie do nového sídla vykonané v súlade so zásadami riadneho finančného hospodárenia; zastáva názor, že náklady na sťahovanie akadémie by malo preto znášať Spojené kráľovstvo, ktoré sa jednostranne rozhodlo, že sa vzdá sídla akadémie;
7.

zdôrazňuje, že dodatočné úlohy, ktorými bol orgán poverený, ako aj budúce úlohy, s ktorými sa počíta v legislatívnych návrhoch, ktoré sa ešte len majú prijať, si vyžiadajú zvýšenie rozpočtu a nové ľudské zdroje, aby si mohol orgán náležite plniť svoju úlohu dohľadu; považuje to za mimoriadne dôležité, keďže je pravdepodobné, že funkcie orgánu sa budú ďalej rozširovať; konštatuje, že prípadnému zvyšovaniu ľudských zdrojov by mali v čo najväčšej miere predchádzať opatrenia v oblasti racionalizácie, napríklad prerozdeľovanie s cieľom dosiahnuť zvýšenie efektivity, alebo by takéto opatrenia mali byť prijaté zároveň so zvyšovaním ľudských zdrojov;
93.

zdôrazňuje, že zahrnutie do rozpočtu by znížilo transakčné náklady a zjednodušilo by podávanie správ a účtovné požiadavky tým, že by existoval iba jeden súbor administratívnych pravidiel a rozhodovacích štruktúr namiesto dvoch;
6.

zdôrazňuje, že dodatočné úlohy, ktorými bol orgán poverený, ako aj budúce úlohy, s ktorými sa počíta v legislatívnych návrhoch, ktoré sa ešte len majú prijať, si vyžiadajú zvýšenie rozpočtu a nové ľudské zdroje, aby si mohol orgán náležite plniť svoju úlohu dohľadu; považuje to za mimoriadne dôležité. keďže je pravdepodobné, že funkcie orgánu sa budú ďalej rozširovať; konštatuje, že prípadnému zvyšovaniu ľudských zdrojov by mali v čo najväčšej miere predchádzať opatrenia v oblasti racionalizácie, napríklad prerozdeľovanie s cieľom dosiahnuť zvýšenie efektivity, alebo by takéto opatrenia mali byť prijaté zároveň so zvyšovaním ľudských zdrojov;
E.

keďže zoskupenie New-IG by malo prispieť na 50 % prevádzkových nákladov a zoskupenie N.ERGHY by malo prispieť na jednu dvanástinu prevádzkových nákladov, pričom obe zoskupenia by mali prispieť na operačné náklady prostredníctvom nepeňažných príspevkov najmenej vo výške finančného príspevku Únie,
1.

pripomína, že výrok Dvora audítorov k zákonnosti a správnosti operácií centra za rok 2011 bol s výhradou, pretože centrum nedodržalo maximálnu sumu podľa rámcovej dohody z roku 2009, podľa ktorej by centrum mohlo podpísať osobitné zákazky s vybranými dodávateľmi do maximálnej sumy 9 000 000 EUR; konštatuje však, že do konca roka 2011 boli vykonané platby vo výške 12 200 000 EUR;
22.

vyzýva na ukončenie paralelnej zahraničnej politiky, ktorú vykonávajú OZEÚ, a pokiaľ ide o finančné ohodnotenie, trvá na tom, že OZEÚ by nemali mať lepšie podmienky ako veľvyslanci Únie; poukazuje na to, že OZEÚ sú zaraďovaní do najvyššej platovej triedy, t. j. na úroveň generálnych riaditeľov, pričom však nenesú rovnakú zodpovednosť ako generálni riaditelia; žiada, aby sa posty OZEÚ v plnej miere začlenili do štruktúry ESVČ; odporúča, aby sa rozpočet OZEÚ presunul do rozpočtu ESVČ;
36.

berie na vedomie, že výsledky prieskumu vykonaného agentúrami o službách, o ktoré sa medzi sebou delia, ukázali, že spolupráca už existuje a že zvyšovanie informovanosti by mohlo pomôcť ďalej rozvinúť tieto osvedčené postupy; víta dobrý príklad napríklad zo strany Európskej námornej bezpečnostnej agentúry (so sídlom v Lisabone), ktorá sa delí o svoje schopnosti v oblasti vnútorného auditu s Európskou agentúrou na kontrolu rybárstva (so sídlom vo Vigu), pričom Európska železničná agentúra (so sídlom vo Valenciennes) pripravuje dohodu o zdieľaní služieb v oblasti účtovníctva s Európskym orgánom pre cenné papiere a trhy (so sídlom v Paríži);
17.

so znepokojením konštatuje, že Dvor audítorov vo svojej výročnej správe o audite za rok 2012 uviedol, že agentúra nedodržiava vlastnú normu vnútornej kontroly tykajúcu sa kontinuity činnosti a že v oblasti IT neboli schválené žiadne plány na zabezpečenie pokračovania činností a na obnovu systémov po havárii; uznáva, že agentúra sa rozhodla vykonávať primerané opatrenia na zabezpečenie kontinuity IT služieb a systémov, ktoré sú v horizontálnom postavení k činnosti agentúry; vyzýva agentúru, aby informovala orgán udeľujúci absolutórium o vykonaných opatreniach;
8.

so znepokojením konštatuje, že podľa výročnej správy Dvora audítorov o audite centrum obvykle nedostáva od príjemcov žiadne dokumenty na podloženie oprávnenosti a správnosti nákladov vykázaných v súvislosti s grantmi slúžiacimi na podporu spolupráce v rámci siete Reitox a že ex post overovania nákladov na mieste na úrovni príjemcov sú zriedkavé; vyzýva centrum, aby túto otázku riešilo dodržiavaním odporúčania Dvora audítorov, že náhodné overovanie podporných dokumentov a väčšie pokrytie príjemcov overovaním na mieste by mohlo výrazne zvýšiť istotu; vyzýva centrum, aby v rámci následných krokov v súvislosti s absolutóriom za rok 2012 informovalo orgán udeľujúci absolutórium o prijatých opatreniach;
3.

poukazuje na to, že peňažné prostriedky a peňažné ekvivalenty na konci roka dosahujú výšku 15,7 milióna EUR; konštatuje, že to je v rozpore so zásadou vyrovnanosti rozpočtu; pripomína spoločnému podniku potrebu uplatňovať konkrétne opatrenia na dosiahnutie vyrovnaného rozpočtu;
8.

napriek vo všeobecnosti pozitívnym záverom berie na vedomie, že kontroly ex ante výkazov nákladov predložených partnermi spoločného podniku Čisté nebo odhalili tieto do určitej miery špecifické nedostatky: — kontrolné zoznamy používané pri kontrolách ex ante žiadostí o preplatenie nákladov neboli vždy úplné, — zamestnanci zodpovední za kontrolu nevypracovali správy o technickom schválení činností partnerov, — v jednom prípade vykonával úlohy overovania a schvaľovania financií vedúci administratívy, čo je v rozpore s ustanoveniami príručky o finančných postupoch a zásadou oddelenia funkcií, — partneri spoločného podniku vo všeobecnosti predkladajú svoje výkazy nákladov oneskorene a v čase auditu nebolo spoločnému podniku načas predložených najmenej 70 z 292 výkazov nákladov, pričom v 15 prípadoch už oneskorenie presahovalo dĺžku jeden rok;
4.

so znepokojením konštatuje, že miera zrušených viazaných rozpočtových prostriedkov prenesených do rozpočtového roku 2013 vo výške 28 % je stále vysoká, a to napriek tomu, že predstavuje významné zníženie v porovnaní s mierou z predchádzajúceho roku, ktorá sa pohybovala na úrovni 45 %; na základe správy Dvora audítorov berie na vedomie, že tieto prenosy súviseli najmä so zmluvami podpísanými v druhej polovici roku 2013, ktoré sa týkali činností plánovaných na roky 2013 a 2014;
4.

so znepokojením konštatuje, že agentúra uplatňuje iné kritériá na vykazovanie príjmov z poplatkov a iné na vykazovanie súvisiacich výdavkov a že príjmy z poplatkov súvisiacich so žiadosťami sa vykazujú lineárnou metódou v stanovenom období; konštatuje však, že výdavky týkajúce sa vyhodnocovania týchto žiadostí príslušnými vnútroštátnymi orgánmi vznikajú vtedy, keď sa dosiahne určitý medzník v poskytovaní služieb; domnieva sa, že to je v rozpore so zásadou zhodnosti;
25.

vyzýva Dvor audítorov, aby v osobitnej správe vypracoval komplexnú analýzu STI a ďalších spoločných podnikov so zreteľom na značné sumy, ktoré s nimi súvisia, a prezentované riziká týkajúce sa najmä ich dobrého mena; pripomína, že Parlament už požiadal Dvor audítorov o vypracovanie osobitnej správy o schopnosti spoločných podnikov zabezpečovať spolu so súkromnými partnermi pridanú hodnotu a efektívnu realizáciu programov Únie v oblasti výskumu, technologického rozvoja a demonštračných činností; konštatuje, že spoločné podniky by mali zabezpečiť financovanie dlhodobých priemyselných investícií a podporiť súkromné investície do výskumu.
109.

domnieva sa, že v prípade zákaziek v hodnote do 60 000 EUR by mali byť súťažné kritériá plne transparentné a mala by byť zabezpečená kontrola konfliktu záujmov;
3.

konštatuje, že miera plnenia rozpočtu na rok 2012 bola uspokojivá, pokiaľ ide o hlavu I a hlavu II; konštatuje so znepokojením, že pokiaľ ide o hlavu III, miera prenesených viazaných rozpočtových prostriedkov bola vysoká a dosiahla až 50 % (11 300 000 EUR); uznáva, že dôvodom je predovšetkým viacročný charakter významných projektov rozvoja IT (3 700 000 EUR), hodnotenia látok s každoročnou zákonnou lehotou stanovenou na február roku N+1 (1 800 000 EUR), preklady, ktoré neboli dodané do konca roka (1 300 000 EUR), a začatie dvoch nových aktivít: biocídy – Biocides (1 200 000 EUR) a predbežný súhlas po predchádzajúcom ohlásení – PIC (1 300 000 EUR) v druhej polovici roka;